पणजीः 2023-24च्या शिक्षणीक वर्सा सावन 11वे खातीर जागोर नांवाचें नवीन पाठ्यपुस्तक लागू जातलें. गोंय माध्यमीक आनी उच्च माध्यमीक शिक्षण मंडळान तयार केल्ल्या ह्या पुस्तकांत सर्गेस्त चंद्रकांत केली, सर्गेस्त गजानन जोग, वसंत भगवंत सावंत, रामनाथ गावडे हांच्यो लघुकथा, दत्ता दामोदर नायक, सोमू राव, हर्षा शेट्ये, नमन सावंत धावस्कार हांच्या लघु निबंधांचो आसपाव आसा. आर रामनाथ, नूतन साखरदांडे, जॉन ऑगियार, सर्गेस्त संजीव वेरेकार, इब्राहिम अफगाण, मेलवीन रॉड्रिग्ज, स्मिता तिंबले आनी रमेश साजू घाडी हांच्यो कविता आनी प्रभाकर त्रिविक्रम वैद हांची मुलाखत आनी कविंद्र फळदेसाय आनी डॉ राजय पवार हांची रस्तोनाट्यां आसात.
 श्रीकांत पळसकार, प्रमोद सुर्लकार, सुचेता पै, डॉ प्रकाश पर्येकार, अशोक सगुण नायक, जॉक रॉड्रिग्ज, तृप्ती प्रभुदेसाय, मनिषा उपाध्ये आनी सावळो पालयेकार हाच्या अभ्यास मंडळान तशेंच सर्गेस्त नित्यानंद नायक, डॉ राजय पवार, काश्मिरी पावसकार, वर्षा नायक, संजय तळवडकार, मिंगेल मस्कारेन्हास हांच्या अभ्यास मंडळान हें पुस्तक तयार केलां. पुस्तकाचें मुखपृश्ठ कलानंद कामत बांबोळकारान तयार केला. पाठ्य पुस्तक सचीव गोंय एसएससी आनी एचएसएससी बोर्डान प्रकाशीत केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 